เป็นร้านที่เดินผ่านอยู่บ่อยๆ แต่ไม่เคยลองเลย
วันนี้เห็นโปรโมชั่นเป็นแบบบุฟเฟ่ต์ และราคาก็ถูกมากๆเลยต้องลองหน่อย
อาหารส่วนใหญ่ก็มี พิซซ่ามีประมาณ 3-4 หน้า
เราว่าพิซซ่าของที่นี่อร่อยมาก เราชอบมากกว่าอีก 2เจ้า แป้งนุ่ม ชีสเยิ้มแต่ชีสไม่เยอะตู้มจนเลี่ยน แบบแป้งบางยิ่งอร่อย คือกรอบมากๆแต่ไม่แข็ง
กินได้เรื่อยๆเลย 

อาหารอย่างอื่นก็ พวกไส้กรอกมี 2 แบบอร่อยธรรมดาพอๆกัน
ทาโกะยากิกินตอนร้อนๆอร่อยมาก แต่ถ้าเจอแบบเย็นแล้วมันเหนียวไปหน่อยจะ
ไม่อร่อย ไส้กรอกอีสานเปรี้ยว หวาน คนไม่ชอบเปรี้ยวไม่แนะนำนะคะ น้ำมันเยิ้มไปหน่อย ไก่ชุบแป้งทอดอร่อยนะคะ แต่กินไม่กี่ชิ้นก็เลี่ยนแล้ว
สปาเก็ตตี้ทะเล ออกแห้งๆ จืดๆ และเผ็ด
แต่เครื่องให้มาเต็มดีนะคะ ร้อนตลอด และหมดเร็วมากๆ แนะนำว่าให้ตักแล้วมาราดน้ำผัดกะเพราที่มีไว้ราดเส้นสปาเพิ่มอร่อยเด็ดค่ะ

น้ำดื่มเรากินชามะนาว แต่แปลกที่ออกกลิ่นเหมือนตะไคร้แรงมาก รสชาติหวานมากๆ ก็ต้องกดโซดาเพิ่มลงไปช่วย
 
ฮันนี่โทสถือเป็นไฮไลที่ดึงดูดให้เข้ามาเลย
แต่บอกตรงๆ ไม่ค่อยอร่อย รู้สึกอ้วนฟรีอ่ะค่ะ

โดยรวมคือคุ้มนะคะ อิ่มมาก พนักงานบริการดี
รู้สึกว่าจะไม่มี service charge นะคะ
มีแต่ vat. ราคารวมออกมาก็ 213 บาท/90นาที
พนักงานดูแลดี และเป็นมิตรก็ให้ทิปเค้านิดนึง

